سید ناصر عباس شیرازی:

فیصل رضا عابدی کو دہشتگردوں کی خواہش پر سیاسی انتقام کا نشانہ بنایا جا رہا ہے

ایم ڈبلیو ایم کے مرکزی ڈپٹی سیکرٹری جنرل کا ایک مذمتی بیان میں کہنا تھا کہ محب وطن فیصل رضا عابدی کی شرمناک انداز سے کی گئی گرفتاری افسوسناک و قابل مذمت ہے۔

خبر کا کوڈ: ۴۲۴۲۸۶

تاریخ: ۰۵ بهمن ۲۰۱۶ - ۲۳:۳۰

رسا نیوز ایجنسی کی رپورٹ کے مطابق، مجلس وحدت مسلمین پاکستان کے مرکزی ڈپٹی سیکرٹری جنرل سید ناصر عباس شیرازی نے ایک مذمتی بیان میں کہا ہے کہ معروف سماجی رہنما، وطن دوست، اتحاد بین المسلمین کے داعی فیصل رضا عابدی کی بلاجواز گرفتاری کی مذمت کرتے ہیں، کالعدم دہشتگرد جماعتوں کی ایماء پر محب وطن فیصل رضا عابدی کی شرمناک انداز سے کی گئی گرفتاری افسوسناک و قابل مذمت ہے۔

انہوں نے کہا : سید فیصل رضا عابدی کو گرفتار کرکے سندھ حکومت نے ایک غلط روایت کی بنیاد ڈالی ہے۔ دہشتگردوں کی خواہشات کو بنیاد بنا کر فیصل رضا عابدی کو سیاسی انتقام کا نشانہ بنایا گیا ہے۔

ناصر شیرازی نے محرم الحرام میں شیعہ کلنگ کی مذمت کرتے ہوئے کہا کہ آغاز ایام عزاء سے اب تک 13 اہل تشیع مرد، خواتین اور معصوم بچوں کو دہشتگردی کا نشانہ بنایا گیا لیکن دہشت گرد اور انکے سرپرست سندھ حکومت کے تحفظ میں آزاد گھوم رہے ہیں، اب تک کسی دہشتگرد کی گرفتاری نہ ہونا وزیراعلٰی اور گورنر سندھ سمیت قانون نافذ کرنے والے اداروں کی نااہلی ہے۔

انہوں نے فیصل رضا عابدی کی فوری رہائی کا مطالبہ کرتے ہوئے کہا کہ اگر رہائی عمل میں نہیں لائی گئی تو وزیراعلٰی ہاؤس کا گھیراؤ کیا جائے گا۔/۹۸۸/ن۹۴۰